                           De ce sa participam la viata comunitatii?”
   Problema implicării sociale nu e nouă.Din păcate,trecerea anilor n-a reuşit să o rezolve.   
Îmi amintesc că,mic fiind,am găsit o carte de citire dintre războaie.Votul universal abia se acordase,şi lumea nu înţelegea de ce trebuie să voteze.Eu cred că şi acum suntem în pragul unei schimbări tot atât de mari precum a fost votul universal.Trebuie să învăţăm să ne implicăm.

    De ce să mă implic?Singur n-o să pot schimba nimic.Şi dacă toţi vom gândi aşa? Ce-ar fi să renunţăm încă dinainte de a începe să facem ceva?Din păcate atitudinea aceasta este cea mai răspândită în rândul oamenilor.Vorba românului:,,Lasă mă,că merge şi-aşa’’.Să nu uităm că şi schimbarea pleacă de la cineva.De la un om,ca mine şi ca tine.O persoană care a crezut că poate schimba ceva.Şi din curajul unei persoane a venit schimbarea. Desigur,e foarte greu să schimbi ceva singur..Dar schimbarea trebuie să pornească de la cineva.De ce să nu fiu eu acela?
   Şi totuşi mă tem.Nu am experienţă,şi mi-e frică de reacţia celorlalţi.Din păcate , România e plină de oameni care încearcă să-şi ascundă propria incompetenţă ironizănd iniţiativele celorlalţi.Să nu uităm că o comunitate nu e alcătuită doar din astfel de oameni. Cel mai important membru al comunităţii sunt eu.Dacă mă implic,o fac şi pentru mine. Poate că nu direct,dar efectele mă vizează şi pe mine.Mă bucur şi eu de un oraş mai frumos,de un mediu de viaţă mai paşnic.Schimbarea o fac nu doar pentru mine,dar şi pentru mine.Eu consider că trebuie să te implicit în viaţa comunităţii în primul rand pentru tine.Fără egoism,fără ipocrizie,încercând să te ajuţi singur ajutându-i pe cei din jur

    Un alt motiv în favoarea implicării este că,din nefericire,România nu are încă resursele pentru a creea o lume mai bună pentru noi toţi,locuitorii ei.Sunt multe lucruri care nu sunt aşa cum am vrea să fie.Şi de cele mai multe ori,fără implicarea noastră,aşa vor şi rămâne. Iată de ce trebuie să mă implic:ca să găsesc soluţii,şi să rezolv probleme care ne afectează pe toţi.Implicându-ne,putem găsi soluţii pentru problemele noastre.Şi mult mai mult decât atât.Implicându-ne activ în viaţa comunităţii,vom contribui la formarea unei comunităţii armonioase, vom creea un mediu mai bun pentru noi toţi. Nu mai putem aştepta ca problemele noastre să fie rezolvalte de altcineva,de stat sau de autorităţile locale.E timpul să acţionăm împreună pentru binele tuturor.
    Şi aici este un punct fierbinte.Atitudinea românului,după un secol sub fanarioţi şi încă o jumătate sub comunişti,a devenit una pasivă,nepăsătoare.Fiecăruia îi pasă doar de problemele proprii.De ce să curăţăm spaţiul din spatele blocului,când eu nu am vedere pe partea aceea,şi deci nu mă deranjează?Ceea ce nu a înţeles încă lumea este că nu doar vecinul,primarul,sau necunoscutul de la alt bloc fac parte din comunitate.Problemele comunităţii sunt şi ale mele.Şi implicându-mă în viaţa comunităţii, creez un mediu mai plăcut pentru mine,dar nu numai.E timpul să înţelegem că nu mai putem aştepta ca alţii să vină şi să facă ceea ce noi nu vrem să facem.Nu trebuie să mai aşteptăm cu mâna întinsă spre autorităţi în probleme care ne privesc în primul rand pe noi,şi pe care le putem rezolva singuri.Trebuie să înţelegem că schimbarea poate şi trebuie să vină în primul rând de la noi,oamenii care suntem cei mai interesaţi să o aducem.

    Prin implicare nu putem facem minuni.Dar implicându-ne,putem aduce o părticică din lumea la care visăm,chiar aici,lângă noi.Să fim noi înşine schimbarea pe care o dorim de la ceilalţi!

